Komission asetus (EY) N:o 563/2002, annettu 2 päivänä huhtikuuta 2002, tiettyjen elintarvikkeissa olevien vieraiden aineiden enimmäismäärien vahvistamisesta annetun asetuksen (EY) N:o 466/2001 muuttamisesta



Virallinen lehti nro L 086 , 03/04/2002 s. 0005 - 0006



Komission asetus (EY) N:o 563/2002, annettu 2 päivänä huhtikuuta 2002, tiettyjen elintarvikkeissa olevien vieraiden aineiden enimmäismäärien vahvistamisesta annetun asetuksen (EY) N:o 466/2001 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon elintarvikkeissa olevia vieraita aineita koskevista yhteisön menettelyistä 8 päivänä helmikuuta 1993 annetun neuvoston asetuksen (ETY) N:o 315/93(1) ja erityisesti sen 2 artiklan 3 kohdan, sekä katsoo seuraavaa: (1) Asetuksessa (ETY) N:o 315/93 säädetään, että elintarvikkeissa olevia vieraita aineita koskevat enimmäismäärät on vahvistettava kansanterveyden suojelemiseksi. (2) Komission asetusta (EY) N:o 466/2001(2), sellaisena kuin se on viimeksi muutettuna asetuksella (EY) N:o 472/2002(3) sovelletaan 5 päivästä huhtikuuta 2002, ja sillä korvataan tiettyjen elintarvikkeissa olevien vieraiden aineiden enimmäismäärien vahvistamisesta 31 päivänä tammikuuta 1997 annettu komission asetus (EY) N:o 194/97(4), sellaisena kuin se on viimeksi muutettuna ennen kaikkea asetuksella (EY) N:o 864/1999(5), jossa vahvistetaan nitraatin sallitut enimmäismäärät salaatille ja pinaatille. (3) Jäsenvaltioiden on toimitettava toteuttamansa valvonnan tulokset ja kertomus toteutetuista toimenpiteistä sekä nitraattipitoisuuksien vähentämiseen pyrkivän hyvän maatalouskäytännön soveltamisessa saavutetusta edistymisestä. Näiden tietojen pohjalta komissio tarkastelee kolmen vuoden välein ja ensimmäisen kerran ennen 1 päivää tammikuuta 2002 nitraatin enimmäismääriä salaatissa ja pinaatissa yleisenä tavoitteenaan kyseisten enimmäismäärien pienentäminen. (4) Jäsenvaltioiden toimittamista vuosittaisista valvontatiedoista käy ilmi, että salaatin nitraattipitoisuus on laskenut. Tiettyjen salaattityyppien osalta on mahdollista saavuttaa alemmat nitraatin enimmäismäärät hyvien tuotantotapojen avulla. Nitraattipitoisuudet ovat joillakin alueilla raporttien mukaan toistuvasti korkeampia kuin asetuksen (EY) N:o 466/2001 liitteessä vahvistetut pitoisuudet, vaikka salaatin nitraattipitoisuus näyttäisikin yleisesti olevan laskemassa. Pinaatin nitraattipitoisuuden laskusta ei sen sijaan ole selkeää näyttöä. Joidenkin jäsenvaltioiden on jatkettava sovittua siirtymäkautta, jotta ne voisivat sallia alueellaan tuotetun ja käytettäväksi tarkoitetun salaatin ja/tai pinaatin saattamisen kotimaan markkinoille. Salaatin osalta tämän siirtymäkauden olisi oltava rajoitettu, mutta pinaatin osalta siirtymäkauden kestoa ei ole vielä määritelty. (5) Asetusta (EY) N:o 466/2001 olisi sen vuoksi muutettava vastaavasti. (6) Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 466/2001 seuraavasti: 1) Korvataan 3 artiklan 1 kohta seuraavasti: "1. Jäsenvaltiot voivat perustelluissa tapauksissa soveltaa siirtymäkautta, jonka aikana ne sallivat liitteessä olevassa 1.1, 1.3 ja 1.4 kohdassa vahvistettuja enimmäismääriä suurempia nitraattipitoisuuksia sisältävän, alueellaan tuotetun ja alueellaan käytettäväksi tarkoitetun tuoreen salaatin ja tuoreen pinaatin saattamisen markkinoille edellyttäen, että hyvää maatalouskäytäntöä noudatetaan tässä asetuksessa vahvistettujen enimmäismäärien saavuttamiseksi asteittain. Siirtymäkausi: a) salaattien osalta siirtymäkausi päättyy 1 päivänä tammikuuta 2005; b) pinaatin osalta siirtymäkautta tarkastellaan uudelleen viimeistään 1 päivänä tammikuuta 2005. Jäsenvaltioiden on toimitettava muille jäsenvaltioille ja komissiolle vuosittain tiedot ensimmäisen alakohdan soveltamisesta." 2) Korvataan liite I tämän asetuksen liitteellä. 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 2 päivänä huhtikuuta 2002. Komission puolesta David Byrne Komission jäsen (1) EYVL L 37, 13.2.1993, s. 1. (2) EYVL L 77, 16.3.2001, s. 1. (3) EYVL L 75, 16.3.2002, s. 18. (4) EYVL L 31, 1.2.1997, s. 48. (5) EYVL L 108, 27.4.1999, s. 16. LIITE Muutetaan asetuksen (EY) N:o 466/2001 liitteessä I oleva 1 osa nitrattien osalta seuaavasti: >TAULUKON PAIKKA> (1) Tuoreen pinaatin enimmäismääriä ei sovelleta tuoreeseen pinaattiin, joka on tarkoitettu jalostettavaksi ja joka kuljetetaan suoraan irtotavarana pellolta jalostuslaitokseen. (2) EYVL L 207, 15.8.1979, s. 26. (3) Jos tuotantotavan ilmaisevat asianmukaiset merkinnät puuttuvat, sovelletaan avomaalla kasvatetulle salaatille vahvistettua enimmäismäärää. (4) Määritelmä sisältyy komission asetukseen (EY) N:o 1543/2001, annettu 27 päivänä heinäkuuta 2001, salaatteihin sekä kähärä- ja siloendiiveihin sovellettavista kaupan pitämistä koskevista vaatimuksista (EYVL L 203, 28.7.2001, s. 9).